Grand slam

Den beisbòl un grand slam ta nifika ora un hungadó bati un home run ora tur base ta okupá ("base yen"), asina empuhando kuater kareda, kual ta e maksimo di kareda ku por empuhá den un hungadá. Segun e Dickson Baseball Dictionary, e termino a originá durante di un wega di karta yamá contract bridge, kaminda un grand slam ta enbolbí uso di tur triki posibel. E palabra slam riba su mes, mayoria biaha ta wòrdu asosiá ku un zonido duru, partikularmente ora un porta dal ku hopi forsa; pues dal e porta sera riba e persona su oponente. E termino ta wòrdu usá den diferente deporte, entre otro gòlf i tènis.

Eventonan notabel

Ta konsiderá Roger Connor komo e promé pelotero pa a bati un grand slam. Esaki a sosode riba 10 di sèptèmber 1881 ora ku e tabata forma parti di e ekipo di Troy Trojans. Aunke Charlie Gould a bati un grand slam ora e tabata forma parti di e ekipo di Boston Red Stockings (Aktualmente e ekipo di Atlanta Braves) den e National Association (NA) riba 5 di sèptèmber 1871, e asosashon NA no ta rekonosí komo un parti di liga grandi pa MLB.

Alex Rodriguez a bati su di 24 grand slam, e kantidat di mas haltu den historia, riba 20 di sèptèmber 2013, asina kibrando rèkòrt di Lou Gehrig ku tin 23 riba su nòmber. 

Don Mattingly a buta un rèkòrt di 6 grand slam den un temporada na aña 1987, remarkabelmente e uniko grand slam nan den su karera profeshonal. Travis Hafner a empata e rèkòrt akí na 2006. Na 2009 Albert Pujols a empata e rèkòrt di Ernie Banks di 5 grand slam den un temporada, ku a logra esaki na 1955.

Lider di grand slam

Peloteronan marká ku pretu diki aktualmente ta aktivo den liga grandi.
* Alex Rodriguez      24* Lou Gehrig  23* Manny Ramírez  21* Eddie Murray  19* Willie McCovey  18[1] * Robin Ventura  18* Carlos Lee  17* Jimmie Foxx  17* Ted Williams  17* Hank Aaron  16* Dave Kingman  16* Babe Ruth  16* Ken Griffey, Jr.  15* Richie Sexson  15* Jason Giambi  14* Gil Hodges  14* Mark McGwire  14* Mike Piazza  14
 1 - National League rèkòrt

Kategoria:Deporte
Category:Beisbòl